ભુજ નગર રચનામાં રક્ષક તરીકેનું યોગદાન આપનારા આ સમાજના લોકો સત્ય, માન અને વિશ્વાસ જેવાં મુલ્યોને કારણે મહારાવના દરબારમાં સેનાપતિ, ખજાનચી સહિત હોદ્દાઓ પર પણ રહી ચુક્યા છે ! એક માહિતિ મુજબ કચ્છ રાજના ખજાનચીના હાથમાં સંપુર્ણ રાજની તમામ મિલ્કતની જવાબદારી હતી પણ જ્યારે તેમનું અવસાન થયું ત્યારે તેમના ઘરમાં તેમના પરિવારનું ગુજરાન ચાલે એટલું ધાન પણ નહોતુ નિકળ્યું ! આટલી વિશ્વસનીયતા ધરાવતા સીદીઓને એક વાતનું દુ:ખ છે કે ૭૧ના ભારત-પાકિસ્તાનના યુદ્ધમાં નોંધપાત્ર યોગદાન આપ્યું હોવા છતાં આજે ઇતિહાસમાં તેમના સમાજનો ક્યાંય ઉલ્લેખ પણ કરવામાં આવ્યો નથી !